Diari Oficial de la Generalitat Valenciana


Sumari del DOGV 387, del 04-06-1986 (1986/806384)

ORDRE de 7 de maig de 1986, de la Conselleria de Cultura, Educació i Ciència, per la qual es convoca Concurs de projectes d'lnvestigació, experimentació i innovació educativa.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   387

Data del DOGV
:   04-06-1986

Secció del DOGV
:   ALTRES DISPOSICIONS

Número del document
:   1986/806384


Data del document
:   07-05-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 7 de maig de 1986, de la Conselleria de Cultura, Educació i Ciència, per la qual es convoca Concurs de projectes d'investigació, experimentació i innovació educativa.  
El Decret 71/1984 de 16 de juliol del Consell de la Generalitat Valenciana, pel qual s'estableixen les bases per a l'experimentació i la innovació pedagògica als centres docents de la Comunitat Valenciana, faculta a aquesta Conselleria per dictar les disposicions necessàries per a desenvolupar-les i executar-les.   
En aquest Decret s'estableix que l'experimentació pedagògica i la innovació educativa podrà realitzar-se a qualsevol Centre docent de la Comunitat Valenciana. Amb això s'ofereix a tot el professorat l'oportunitat no solament de conéixer els avenços que es produeixen en la investigació educativa sinó també d'exercir un paper més actiu participant-hi directament.   
Aquesta investigació ha de respondre a les necessitats que planteja la realitat educativa i buscar solucions als problemes detectats diàriament a la classe, en un procés d'interacció entre teoria i practica de manera que els resultats d'aquesta investigació procedesquen de la practica pedagògica i alhora es dirigesquen cap a la seua formació.   
Per això i fent ús de les atribucions que em confereix l'article 35 de la Llei de la Generalitat Valenciana 5/1983 de 30 de desembre, de Govern Valencià,   
ORDENE:  
Article primer  
Es convoca Concurs de projectes d'experimentació, investigació i innovació educativa a l?àmbit territorial de la Comunitat Valenciana i s'aproven les bases per les quals es regeix, que s'inclouen com a Annex a aquesta Ordre.   
Article segon  
Els projectes seran finançats amb càrrec a l'aplicació pressupostària 09.09.683,431 del pressupost de 1986.   
DISPOSICIONS FINALS  
Primera  
Es faculta la Direcció General d'Ensenyaments Universitaris i Investigació a adoptar les mesures necessàries per al compliment d'aquesta Ordre i per resoldre les incidències que es plantegen en la interpretació i execució.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana   
València, 7 de maig de 1986.   
El Conseller de Cultura, Educació i Ciència  
CEBRIA CISCAR I CASABAN  
ANNEX  
Bases del Concurs de Projectes d'investigació experimentació i innovació educativa.  
Primera. Objecte dels projectes.   
Els projectes estaran encaminats a l'aplicació d'innovacions educatives a aspectes concrets i estaran exclosos la realització investigacions i els estudis de caràcter bàsic   
Segona Durada.  
Els projectes es realitzaran durant el curs 1986-87. Si les característiques del projecte exigeixen una durada major, s'indicaran les etapes i resultats a obtenir en cada curs acadèmic i podrà ser prorrogat en successives convocatòries, després de la presentació i aprovació per la Direcció General d'Ensenyaments Universitaris i Investigació de la memòria que aplegue els resultats obtinguts en cada curs.   
Tercera: sol·licitants.   
Podran participar en aquest concurs els professionals de l'ensenyament de nivells no universitaris que exerceixen la docència a la Comunitat Valenciana individualment o agrupats en equips didàctics, seminaris o claustres.   
Quarta: Termini i formalització de sol·licituds.   
Els projectes adreçats al Conseller de Cultura, Educació i Ciència podran presentar-se al Registre General de la Conselleria de Cultura, educació i Ciència, als Serveis Territorials o per qualsevol dels mitjans establerts en l'article 66 de la Llei de Procediment Administratiu.   
El termini de presentació serà d'un mes a partir de l'endemà de la publicació d'aquesta Ordre en el Diari Oficial de la Generalitat Valenciana   
Cinquena Requisits.   
Les instàncies s'ajustaran al model que s'indica en aquest Annex i s'acompanyaran del següents documents, originals i dues còpies.  
1. Currículum, del coordinador del projecte i dels professors que hi participen.   
2. Memòria-projecte en què s'especifiquen:   
a) Objectius.   
b) Metodologia.   
c) Durada, programació i fases.   
d) Centre d'ensenyament on es realitzarà el treball, nombre d'alumnes als qui afectarà i raons que han induït a l'elecció d'aquest centre.   
e) Proposta d'avaluació i condicions que en garantiran la viabilitat.   
3. Pressupost detallat i raonat.   
4. Altres recursos necessaris per a la realització del projecte.   
Sisena Selecció dels projectes.   
La selecció dels projectes l'efectuarà una Comissió presidida pel Director General d?Ensenyaments Universitaris i Investigació i composta per:   
El Director General d'Educació Bàsica i Ensenyaments Especials o persona en qui Delegue.   
El Director General d'Ensenyaments Mitjans o persona en qui delegue.   
Els Caps dels Serveis Territorials de València, Castelló i Alacant o persones en qui deleguen.   
El Cap del Servei de Perfeccionament del Professorat i Renovació Pedagògica.   
Hi actuarà com a Secretari un funcionari de la Direcció General d'Ensenyaments Universitaris i Investigació, designat pel Director General.   
Una volta efectuada la selecció, s'elevarà proposta al Conseller de Cultura, Educació i Ciència i la seua Resolució final serà publicada en el Diari Oficial de la Generalitat Valenciana   
Setena Criteris de selecció.   
Els projectes presentats seran seleccionats d'acord amb els criteris següents:   
a) Qualitat del projecte, claredat del disseny i d'objectius.   
b) Interés pràctic i possibilitats de generalització.   
c) Caràcter innovador.   
d) Ajust entre el cost real del treball projectat i el pressupost presentat.   
Tindran prioritat aquells aprovats en les convocatòries amb característiques que exigien més d'un curs escolar per realitzar el treball projectat. En aquest casos, els autors hauran de presentar una memòria que indique el grau de realització del projecte fins aleshores, avalue els resultats obtinguts i especifique les fases que queden per realitzar.   
Vuitena Dotació i finançament.   
L'import de les ajudes serà fixat per la Comissió en vista de l'interés i qualitat dels projectes.   
El finançament s'efectuarà de la manera següent: el 25% de l'import total en resoldre's el concurs i després de l'acceptació expressa del Director del projecte de l'ajuda concedida; el 50% tres mesos després de començat el treball i amb la presentació Pravia d'un informe sobre l'estat de realització del projecte el 25% restant, en ser lliurada, i aprovada, per la Direcció Genera; d?Ensenyaments Universitaris i Investigació, la memòria final que aplegue els resultats del projecte.   
El material inventariable que es financie amb càrrec al projecte serà propietat de la Generalitat Valenciana.   
Novena Obligacions del beneficiari.   
L'acceptació de la realització d'un projecte aprovat implica per part dels autors els compromisos següents:   
a) Presentar un informe detallat sobre la realització del projecte abans del 15 de desembre de 1986.   
b) Presentar 3 exemplars de la memòria final abans del termini improrrogable del 15 de juliol de 1987.   
c) Fer constar que el projecte ha estat promogut i finançat per la Conselleria de Cultura, Educació i Ciència de la Generalitat Valenciana.   
Desena Promoció professional.   
La Conselleria de Cultura, Educació i Ciència certificarà la participació en els projectes seleccionats als efectes de la promoció professional. Per això la persona que presenta el projecte haurà de fer constar de forma clara si els professors que hi intervenen son autors del projecte o col·laboradors i, en aquest cas, el grau de col·laboració.  
MODEL D'INSTANCIA  
Il·lm. Sr.:  
En   
que viu a carrer de   
núm. i telèfon professor/a de   
al Centre   
EXPOSA que, convocat concurs de projectes d'investigació educativa per Ordre de la Conselleria de Cultura, Educació i Ciència de   
n'accepta les bases i hi concorre amb el projecte   
SOL·LICITA que considereu presentat l'esmentat projecte i li concediu la quantitat de   
 pessetes per a realitzar-lo.  
 d' de 1986.  
Hble. Sr. Conseller de Cultura, Educació i Ciència.  
Conselleria de Cultura, Educació i Ciència.  
Av. Campanar, 32  
46667-VALENCIA